Z A P I S N I K
sa 34. sjednice Vijeća Gradske četvrti Peščenica - Žitnjak 
održane 20. ožujka 2024. u  Područnom uredu Peščenica-Žitnjak, Zapoljska 1 (I. kat - soba 115) s početkom u 18,00 sati


Nazočni članovi Vijeća: 
Nikola Zdunić, Tomica Rižmarić, Lorena Sajković, Zvonko Dumančić, Marko Korošec, Zdravko Čabraja, Renata Vojnović, Ivana Atlija, Antonija Komazlić, Ana Miloš, Marko Jelenčić, Mario Sobočan, Darko Stošić, Ramiza Memedi, Dragan Vučić, Ljiljana Ivanac, Gloria Tkalčić, Đurđica Radaković Groš, Filip Knežević

Odsutni članovi Vijeća:
          - 



U radu sjednice sudjeluju voditelj Područnog odsjeka Peščenica-Žitnjak, Gradskog ureda za mjesnu samoupravu, promet civilnu zaštitu i sigurnost, Boris Berber i viša stručna suradnica za rad tijela mjesne samouprave Iva Dujić Horvat.

Konstatira se da u radu sjednice sudjeluju svi vijećnici čime su stečeni uvjeti za pravovaljano odlučivanje.

Prije utvrđivanja dnevnog reda,  predsjednik Vijeća, Nikola Zdunić, otvara raspravu o zapisniku s 33. sjednice Vijeća GČ.
Vijeće , jednoglasno, bez rasprave usvaja zapisnik 33. sjednice VGČ.

Predsjednik Vijeća predlaže usvajanje dnevnog reda bez točke 2. Prijedlozi zaključaka o davanju mišljenja po čl. 86. Statuta Grada Zagreba obzirom da je mišljenja kako u dnevnom redu po toj točki nema ništa od posebnog interesa za Gradsku četvrt Peščenica – Žitnjak.
Vijeće, bez rasprave,  jednoglasno usvaja predloženi




DNEVNI RED


1. Stavljanje u mirovanje mandata člana Vijeća Marijana Ćužića i početku obnašanja dužnosti zamjenika člana Vijeća
2. Prijedlog zaključka o davanju mišljenja o mogućnosti raspolaganja zemljištem k.č.br. 2977/1 i dijelom k.č.br. 2976/1 obje k.o. Žitnjak na području MO Petruševec (Marina Sruk)
3. Predlaganje kandidata za suce porotnike Općinskog suda u Novom Zagrebu
4. Prijedlozi zaključaka o rješavanju aktualne komunalne problematike na području Gradske četvrti 
5. Prijedlog zaključka o preimenovanju Ulice Filipa Lukasa u Ulicu Nade Iveljić
6. Izvješća, pitanja i prijedlozi





Ad 1. 	Stavljanje u mirovanje mandata člana Vijeća Marijana Ćužića i početku obnašanja dužnosti zamjenika člana Vijeća

Predsjednica Mandatnog povjerenstva Vijeću podnosi sljedeće


I Z V J E Š Ć E
o mirovanju mandata članu Vijeća Gradske četvrti Peščenica - Žitnjak

I.
Mandatno povjerenstvo konstatira da je član Vijeća Gradske četvrti Peščenica – Žitnjak    Marijan Ćužić, član HDZ-a, izabran s kandidacijske liste HRVATSKA DEMOKRATSKA ZAJEDNICA – HDZ; HRVATSKA SOCIJALNO - LIBERALNA STRANKA – HSLS; HRVATSKA STRANKA UMIROVLJENIKA – HSU,  na temelju  članka 12. stavka 1. Odluke o izborima članova vijeća gradskih četvrti i mjesnih odbora (Službeni glasnik Grada Zagreba 4/13, 5/17, 7/17, 2/19, 28/20, 8/21 i 10/21 – pročišćeni tekst), stavio svoj mandat u mirovanje iz osobnih razloga.

II.
Sukladno odredbi stavka 2. navedenog članka Odluke mandat člana Vijeća Marijana Ćužića  stavlja se u mirovanje s danom dostave pisanog zahtjeva, 14. ožujka 2024. 

III.
Politička stranka HRVATSKA DEMOKRATSKA ZAJEDNICA – HDZ je, 19. ožujka 2024., sukladno članku 14. stavku 3. Odluke o izborima članova vijeća gradskih četvrti i mjesnih odbora, odredila za zamjenu člana u Vijeću Gradske četvrti Peščenica - Žitnjak, Filipa Kneževića.
IV.
Mandatno povjerenstvo predlaže Vijeću da prihvati ovo Izvješće i donese Zaključak o mirovanju mandata članu Vijeća, s prijedlogom za verifikaciju mandata novom članu  Vijeća. 

Nakon podnošenja Izvješća, Vijeće jednoglasno donosi

Z A K LJ U Č A K
o mirovanju mandata člana Vijeća Gradske četvrti Peščenica – Žitnjak i početku obnašanja dužnosti zamjenika člana Vijeća



1. Prima se na znanje Izvješće Mandatnog povjerenstva o mirovanju mandata člana Vijeća Gradske četvrti Peščenica – Žitnjak i početku obnašanja dužnosti zamjenika člana Vijeća. 
2. Dana 14. ožujka 2024. počinje mirovanje mandata iz osobnih razloga članu Vijeća Marijanu Ćužiću. 
3. Dana 19. ožujka 2024. Filip Knežević započinje s obnašanjem dužnosti zamjenika člana Vijeća. 

Nakon donošenja zaključka predsjednik u ime Vijeća pozdravlja vijećnika Kneževića te mu želi dobrodošlicu.

Ad 2.	Prijedlog zaključka o davanju mišljenja o mogućnosti raspolaganja zemljištem k.č.br. 2977/1 i dijelom k.č.br. 2976/1 obje k.o. Žitnjak na području MO Petruševec (Marina Sruk)
Predsjednik vijećnike upoznaje sa prijedlogom zaključka te ga ukratko obrazlaže nakon čega prijedlog daje na glasanje.
Vijeće, bez rasprave,  jednoglasno donosi
Z A K L J U Č A K
[bookmark: _Hlk145493169]o davanju mišljenja o mogućnosti raspolaganja zemljištem oznake 
k.č.br. 2977/1 i 2976/1 obje k.o. Žitnjak 
na području MO Petruševec

1. Vijeće Gradske četvrti Peščenica – Žitnjak je razmotrilo Zaključak Vijeća Mjesnog odbora Petruševec od 29. veljače 2024. kojim se pozitivno očitovalo o zahtjevu Gradskog ureda za upravljanje imovinom i stanovanje KL:940-01/23-003/32; URBROJ:251-11-23-1/003-24-15 za davanje mišljenja o mogućnosti raspolaganja naslovno navedenim zemljištem.
1. Vijeće podržava mišljenje Vijeća Mjesnog odbora Petruševec te je suglasno s omogućavanjem raspolaganja zemljištem, dijelom u vlasništvu Grada Zagreba, prema korigiranom prijedlogu kojim se predlaže formiranje nove građevinske čestice od  cijele k.č.br. 2977/1 i dijela k.č.br. 2976/1 obje k.o. Žitnjak., a sve usklađeno sa zapadne strane s koridorom infrastukturnog sustava. 
1. Zaključak Vijeća MO Petruševec je prilog ovom zaključku. 
1. Ovaj zaključak dostavit će se Gradskom uredu za upravljanje imovinom i stanovanje. 


Ad 3. Predlaganje kandidata za suce porotnike Općinskog suda u Novom Zagrebu
Predsjednik daje prijedlog zaključka na glasanje nakon čega Vijeće, bez rasprave, jednoglasno donosi

Z a k l j u č a k
o predlaganju kandidata za suca porotnika  
Općinskog suda u Novom Zagrebu
	

1.  Za suca porotnika Općinskog suda u Novom Zagrebu predlaže se Mladen Kolak.
2. Ovaj Zaključak dostavit će se Gradskoj skupštini Grada Zagreba, Odboru za mandatna pitanja, izbor i imenovanja.





Ad 4. Prijedlozi zaključaka o rješavanju aktualne komunalne problematike na području Gradske četvrti
Predsjednik predlaže usvajanje svih zaključaka aktualne komunalne problematike te otvara rasšravu, ukoliko netko od vijećnika ima nešto za izdvojiti.
Za riječ se javlja vijećnica Atlija te izdvaja zaključak koji se odnosi na Žitnjak – Ulica II. Struge.
Vijećnica napominje kako na toj dionici ceste nikako nije mjesto vozilima težine preko 5t, prolaskom kroz ulicu svakodnevno koriste se teretna vozila kako bi skratili put vožnje iako postoji okolna cesta namijenjena prolasku teretnjaka kako ne bi zalazili u neselje. Iz navedenih razloga, vijećnica Atlija predlaže znak zabrane prometovanja vozilima iznad 5t sa jasno istaknutom napomenom kako su iznimka teretna vozila tvrtke koja se nalazi u toj ulici.

Vijećnik Rižmarić navodi kako kako je bio na dva očevida u Ulici II. Struge te ističe dva glavna problema: ZET-ovi autobusi teži su od 7,5t, a uz to problem je i dozvola teretnim vozilima kojima je prometovanje ulicom nužno (sjedište tvrtke i sl.).

Predsjednik prihvaća prijedlog vijećnice Atlije te napominje kako će se u prijedlog zaključka uvrstiti dodatna točka sa prijedlogom postavljanja znaka zabrane prometovanja vozila do 5t tj. Vijeće će zatražiti od struke mišljenje o navedenom.

Po završetku rasprave, Vijeće, jednoglasno donosi

Z A K LJ U Č A K
o prijedlogu postave prometnog znaka zabrane parkiranje i zabrana prometovanja vozila iznad 7.5 t u ulici II. Struge 


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Žitnjak, KLASA:024-08/24-003/495, URBR:251-13-11-11/006-24-8,  donesen na 33. sjednici Vijeća povodom peticije stanovnika II. Stuge te predlaže nadležnom gradskom uredu da 
· izvrši stručni očevid i pokrene postupak za donošenje rješenja o postavljanju prometnog znaka zabrane parkiranja i znaka zabrane prometovanja vozilima iznad 7,5 tona na početku ulice II. Struge; 
· se nakon obavljenog stručnog očevida razmotri mogućnost smanjenja tonaže ograničenja te postavljanje znaka zabrane prometovanja vozilima  iznad 5 tona (umjesto 7,5 tona)
· izvijesti Vijeće o učinjenom. 

2. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost.


Z a k l j u č a k
o prijedlogu za prenamjenu gradskog zemljišta u javnoprometnu površinu 
za namjenu javno parkiralište u Sovinjačkoj ulici


1. Vijeće Gradske četvrti Peščenica-Žitnjak razmotrilo je i podržava prijedlog iz Zaključka Vijeća Mjesnog odbora Borongaj Lugovi KL.:024-08/24-003/31; URBROJ:251-13-11-11/002-24-6 donesen na 33. sjednici Vijeća te predlaže nadležnom gradskom uredu   

· da pokrene postupak prenamjene dijela gradske čestice k.č. 2962/1 k.o. Peščenica u Sovinjačkoj ulici s istočne strane kbr. 16 (trenutno popločani podest s kojeg su uklonjeni spremnici za odvojeno prikupljanje otpada) u javno-prometnu površinu kako bi se stvorili prometno-tehnički i sigurnosni uvjeti za uspostavu (obilježavanje) parkirališnih mjesta.
2. Izvadak iz GIS-a s prikazom mikrolokacije planiranog javnog parkirališta je prilog ovom zaključku. 
3. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove.


Z A K LJ U Č A K
o određivanju lokacije za premještanje spremnika za otpad s javne površine 
na privatnu parcelu stambene zgrade Donje Svetice A - F


1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Ferenščica KL.:024-08/24-003/419; URBROJ:251-13-11-11/003/24-6 donesen na 34. sjednici Vijeća te predlaže službi odgovornoj za organiziranje odlaganja i odvoza otpada u Gradu Zagrebu da 
· izvrši komisijski očevid kako bi se utvrdila pogodna lokacija na privatnoj čestici stambene zgrade Donje Svetice 46 A – F (k.č.br. 3950/3 k.o. Peščenica) na koju bi se mogao premjestiti spremnik za otpad s javne površine (oznake javno dobro – putevi);
· izvijesti Vijeće o učinjenom.
     
2.    Ovaj Zaključak dostavit će se Zagrebačkom holdingu d.o.o. – Podružnici Čistoća.   



Z A K LJ U Č A K
o ispitivanju potreba i proširenju vrtićkih kapaciteta na području 
Mjesnog odbora Ferenščica



1. Vijeće Gradske četvrti Peščenica-Žitnjak razmotrilo je i podržava prijedlog Vijeća Mjesnog odbora Ferenščica KL.:024-08/24-003/419; URBROJ:251-13-11-11/003-24-5 donesen na 34. sjednici Vijeća te predlaže nadležnom gradskom uredu da izradi analizu potreba te, sukladno analizi, pokrene postupak za proširenje smještajnih kapaciteta Dječjeg vrtića Duga na području MO Ferenščica.
2. Ovaj zaključak dostavit će se Gradskom uredu za obrazovanje, sport i mlade i Gradskom uredu za mjesnu samoupravu, promet, civilnu zaštitu i sigurnost.



Z a k l j u č a k
o prijedlogu izgradnje pristupne pješačke staze 
parkiralištima u Laurenčićevoj ulici 


5. Vijeće Gradske četvrti Peščenica-Žitnjak razmotrilo je i podržava prijedlog iz Zaključka Vijeća Mjesnog odbora Folnegovićevo Naselje KL.:024-08/24-003/204; URBROJ:251-13-11-11/003-24-4 donesenog na 32. sjednici Vijeća te predlaže nadležnom gradskom uredu da

· izvrši stručni očevid i provede postupak sa svrhom utvrđivanja mogućnosti i uvjeta izgradnje te u konačnici izdavanja suglasnosti za izgradnju pješačke staze od betonskih opločnika sjeverno od Dujšinove ulice kbr. 7 ili 9 prema u prema parkiralištima u Laurenčićevoj ulici,
· izvijesti Vijeće o učinjenom.

6. Izvadak iz GIS-a s prikazom mikrolokacije planirane aktivnosti je prilog ovom zaključku. 

7. Vijeće će nakon dobivanja suglasnosti i uvjeta gradnje predloženu aktivnost izgradnje pristupne staze uvrstiti u Plan komunalnih potreba GČ iz kojeg se utvrđuju prioriteti za realizaciju u okviru planova i programa mjesne samouprave.

8. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za komunalne poslove i javne površine, Odjelu za komunalne poslove i zelenilo.

Z a k l j u č a k
o prijedlogu izgradnje pristupnih pješačkih staza 
u Ulici Milke Trnine kod kbr. 46


1. Vijeće Gradske četvrti Peščenica-Žitnjak razmotrilo je i podržava prijedlog iz Zaključka Vijeća Mjesnog odbora Folnegovićevo Naselje KL.:024-08/24-003/204; URBROJ:251-13-11-11/003-24-7 donesenog na 32. sjednici Vijeća te predlaže nadležnom gradskom uredu   

· da izvrši stručni očevid i provede postupak sa svrhom utvrđivanja mogućnosti i uvjeta izgradnje te u konačnici izdavanja suglasnosti za izgradnju pješačkog pristupa i nove pješačke stazice u Ulici Milke Trnine kod kbr. 46.

2. Izvadak iz GIS-a s prikazom mikrolokacije planirane aktivnosti je prilog ovom zaključku. 

3. Vijeće će nakon dobivanja suglasnosti i uvjeta gradnje predloženu aktivnost izgradnje pristupnih staza uvrstiti u Plan komunalnih potreba GČ iz kojeg se utvrđuju prioriteti za realizaciju u okviru planova i programa mjesne samouprave.

4. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za komunalne poslove i javne površine, Odjelu za komunalne poslove i zelenilo.



Z A K LJ U Č A K
prijedlogu za postavu tabli s natpisom zabrane odlaganja otpada i 
upozorenjem na video nadzor 

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Folnegovićevo Naselje, KLASA:024-08/24-003/204, URBR:251-13-11-11/003-24-5  donesen na 32. sjednici Vijeća te predlaže nadležnoj gradskoj službi da 
· izvrši postavu tabli s natpisom zabrane odlaganja otpada i upozorenjem da je lokacija pod video nadzorom i prismotrom Komunalnog redarstva na sljedećim lokacijama:
· križanje Gavelline i Strozzijeve, k.č. 1802/114 k.o. Žitnjak,
· Laurenčićeva 8, sjeverna strana prema parkiralištu, k.č. 609/28, k.o. Žitnjak
· zeleni otok s južne strane atomskog skloništa, k.č. 609/32 k.o. Žitnjak
· Laurenčićeva 18, zeleni otok na k.č. 617/1 k.o. Žitnjak
· križanje Gavelline i Rakušine, k.č. 617/39 k.o. Žitnjak
· križanje Gavelline i Cilićeve, k.č. 617/26 k.o. Žitnjak (zemljište u vlasništvu Hrvatske elektroprivrede predviđeno za trafostanicu).
· izvijesti  Vijeće o učinjenom. 
2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove i Zagrebačkom holdingu d.o.o. – Podružnici Čistoća.


Z A K LJ U Č A K
prijedlogu uspostave pješačkog prijelaza


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Folnegovićevo Naselje, KLASA:024-08/24-003/204, URBR:251-13-11-11/003-24-6  donesen na 34. sjednici Vijeća te  predlaže nadležnom gradskom uredu da 
· izvrši stručni očevid te pokrene postupak za donošenje rješenja o uspostavi novog pješačkog prijelaza u Ulici Milke Trnine između kbr. 13 i 14 na k.č.br. 622 k.o. Žitnjak;
· izvijesti  Vijeće o učinjenom. 
2. Grafički prikaz s oznakom mikrolokacije je prilog ovom zaključku.
3. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost.



Z A K LJ U Č A K
o korekciji voznog reda autobusne linije 284 (Sesvete – Ivanja Reka – Dumovec)


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Ivanja Reka, KLASA:024-08/24-003/427, URBR:251-13-11-11/003-24-5  donesen na 35. sjednici Vijeća te  predlaže nadležnom gradskom uredu da 
· pokrene postupak za donošenje rješenja o korekciji već izmijenjenog voznog reda autobusne linije 284 (Sesvete – Ivanja Reka – Dumovec) koji je u primjeni od 8.1.2024. na način da se vrati prijašnji vozni red za radne dane odnosno da se za polaske radnim danom iz Sesveta i Ivanje Reke/ Dumovca koristi postojeći vozni red za subotu, s time da se polazak iz Sesveta u 21.00 h pomakne na 21.10 h;
· izvijesti  Vijeće o učinjenom. 

2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove




Z a k l j u č a k
o prijedlogu rješavanja prometne zagušenosti Trpinjske ulice –
izgradnja spoja na Ulicu kneza Branimira


	
1. Vijeće Gradske četvrti Peščenica-Žitnjak razmotrilo je i podržava prijedlog Vijeća Mjesnog odbora Peščenica, KLASA:024-08/24-003/307; URBR:251-06-11-11/003-24-5, donesen na 36. sjednici Vijeća te predlaže nadležnom gradskom uredu da 
· izvrši stručni očevid  i provede postupak sa svrhom utvrđivanja prostorno planskih i tehničkih mogućnosti i uvjeta za izgradnju spoja (izlaza) Trpinjske ulice na Ulicu kneza Branimira.
 
2. Ovaj Zaključak dostavit će se Gradskom uredu za mjesnu samoupravu, promet, civilnu zaštitu i sigurnost i Gradskom uredu za obnovu, izgradnju, prostorno uređenje, graditeljstvo i komunalne poslove.




Z a k l j u č a k
o inicijativi za postavljanje javne rasvjete za osvjetljavanje pješačkih prijelaza na 
novouređenoj ulici Svetice 


	
1. Vijeće Gradske četvrti Peščenica-Žitnjak razmotrilo je i podržava inicijativu Vijeća Mjesnog odbora Peščenica, KLASA:024-08/24-003/307; URBR:251-06-11-11/003-24-4, donesenu na 36. sjednici Vijeća te predlaže nadležnom gradskom uredu da 
· razmotri prijedlog i ispita mogućnosti postavljanja posebnih, direktno usmjerenih  stupova javne rasvjete kojima bi se povećala osvijetljenost pješačkih prijelaza na novouređenoj ulici Svetice.

2. Predlaže se da se pri razmatranju ove inicijative, kao primjer, konzultira studija jedne od firmi koje se bave problematikom osvjetljavanja prometno ugroženih točaka na prometnoj infrastrukturi.   
3. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove.




Z a k l j u č a k
o inicijativi za ugradnju punjača električnih vozila u 
stupove javne rasvjete u Sesvetskoj ulici


	
1. Vijeće Gradske četvrti Peščenica-Žitnjak razmotrilo je i podržava inicijativu Vijeća Mjesnog odbora Peščenica, KLASA:024-08/24-003/55; URBR:251-06-11-11/003-24-4, donesenu na 35. sjednici Vijeća te predlaže nadležnom gradskom uredu da 
· razmotri prijedlog i poduzme odgovarajuće postupke sa svrhom utvrđivanja  tehničkih mogućnosti ugradnje punjača za električna vozila u stupove javne rasvjete u Sesvetskoj ulici i njihovog utjecaja na postojeću elektroenergetsku distribucijsku mrežu,
 
· o učinjenom izvijesti ovo Vijeće.

2. Ovaj Zaključak dostavit će se Gradskom uredu za gospodarstvo, ekološku održivost i strategijsko planiranje. 


Z A K LJ U Č A K
o prijedlogu postave prometnog ogledala 


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Žitnjak, KLASA:024-08/24-003/495, URBR:251-13-11-11/006-24-7,  donesen na 33. sjednici Vijeća te  predlaže nadležnom gradskom uredu da 
· izvrši stručni očevid i pokrene postupak za donošenje rješenja o postavi prometnog ogledala u ulici Žitnjak, nasuprot izlaza iz odvojka kod kbr. 5 i 11 na glavnu ulicu Žitnjak sa svrhom uočavanja dolaska automobila iz smjera istoka,
· izvijesti Vijeće o učinjenom.

2. Prilog zaključku je grafički prikaz mikrolokacije za postavu ogledala. 
3. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost.

Z a k l j u č a k
o uvrštavanju komunalne problematike u Plan komunalnih potreba

1. Vijeće Gradske četvrti Peščenica-Žitnjak uvrštava u Plan komunalnih potreba sljedeće:

MO PEŠČENICA
· Postavljanje garniture za sjedenje (stol i klupe) i košarice za otpatke u dječjem parku (na južnom dijelu) u Tenjskoj ulici.


     2.     Problematika će se rješavati kroz Plan komunalnih aktivnosti Gradske četvrti i ostale planove u narednim razdobljima



Ad 5.  Prijedlog zaključka o preimenovanju Ulice Filipa Lukasa u Ulicu Nade Iveljić

[bookmark: _GoBack]Predsjednik navodi kako je ovaj prijedlog zaključka ujedno i prijedlog VMO Ivanja Reka za koji na prethodnim sjednicama nitko nije imao primjedbu, te sukladno tome, predlaže  donošenje zaključka neovisno o ostalim prijedlozima imenovanja o kojima je bilo rasprave i razmimoilaženja mišljenja.

Vijećnik Jelenčić napominje kako njegov stav o preimenovanjima ulica (svih prijedloga do sada) na području MO Ivanja Reka ostaje isti. Vijećnik navodi kako je njegov problem proceduralne prirode, prijedlozi i zahtjevi za preimenovanjima nisu prošli niti jednu stručnu reviziju niti se o njima održala javna diskusija, zbog svega navedenog, on ostaje suzdržan.

Predsjednik napominje kako po pitanju ovog prijedloga ne postoji nijedno razmimoilaženje mišljenja VMO I VGČ te prijedlog daje na glasanje, nakon čega Vijeće, sa 17 glasova ZA i 2 glasa SUZDRŽAN  donosi
	
Z A K LJ U Č A K
o prijedlogu preimenovanja Ulice Filipa Lukasa u Ulicu Nade Iveljić 
na području MO Ivanja Reka



1. Vijeće Gradske četvrti razmotrilo je i podržava Zaključak Vijeća Mjesnog odbora Ivanja Reka, KLASA:024-08/23-003/1832; URBR:251-13-11-11/003-23-7 donesen na 30. sjednici Vijeća te predlaže Odboru za imenovanje naselja, ulica i trgova Gradske skupštine Grada Zagreba preimenovanje Ulice Filipa Lukasa u Ulicu Nade Iveljić.
2. Ime hrvatske književnice Nade Iveljić uvršteno je 2019. u Fond imena iz kojeg se imenuju javne površine za područje Grada Zagreba. 

3. Ovaj Zaključak dostavit će se Odboru za imenovanje naselja, ulica i trgova Gradske skupštine Grada Zagreba.



Ad 6.   Izvješća, pitanja i prijedlozi.

Predsjednik otvara raspravu. Za riječ se javlja vijećnica Radaković Groš.
Vijećnica izvještava prisutne kako su na sjednici u siječnju dobili informaciju o dovršetku radova na spomeniku žrtvama fašizma - kosturnica u Šumici Lug, Ivanja Reka.
Nakon odlaska na mjesto spomenika, ostala je vrlo razočarana zatečenim stanjem, naime, obnovljena je samo ploča, a sama kosturnica je ostala poluotkrivena.
Obzirom na zatečeno stanje, vijećnica želi troškovnik na uvid te podatke o izvođačima.
Voditelj Berber moli vijećnicu sliku zatečenog stanja temeljem koje će se zatražiti odgovor.
Predsjednik potvrđuje kako je potrebno zatražiti hitan odgovor.

Obzirom da  više nema pitanja kao niti prijedloga, ovom točkom dnevni je red iscrpljen te predsjednik zaključuje sjednicu u 19:00 h.

Zapisnik vodila:
Iva Dujić Horvat, dipl. politolog

KLASA:024-08/24-002/
URBROJ:251-13-11-11/001-24-3
Zagreb, 20. ožujka 2024.


                    
                    PREDSJEDNIK VIJEĆA
GRADSKE ČETVRTI PEŠČENICA –ŽITNJAK

Nikola Zdunić, dipl. politolog 








	
	Izvješće o glasanju na sjednicama - 34. sj.

	Članovi Vijeća

	+
	+
	+
	+
	+
	

	2.

